
 16.4.2019
 BG
 Официален вестник на Европейския съюз
 L 105/3
 РЕГЛАМЕНТ ЗА ИЗПЪЛНЕНИЕ (ЕС) 2019/611 НА КОМИСИЯТА
 от 9 април 2019 година
 за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [„Liquirizia di Calabria“ (ЗНП)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
 като има предвид, че:
 (1)
 В съответствие с член 53, параграф 1, първа алинея от Регламент (ЕС) No 1151/2012 Комисията разгледа заявлението на Италия за одобрение на изменение в спецификацията на защитеното наименование за произход „Liquirizia di Calabria“, регистрирано по силата на Регламент за изпълнение (ЕО) No 1072/2011 на Комисията (2), изменен с Регламент за изпълнение (ЕС) No 1403/2013 (3).
 (2)
 Тъй като въпросното изменение не е несъществено по смисъла на член 53, параграф 2 от Регламент (ЕС) No 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз (4).
 (3)
 Тъй като Комисията не получи никакви възражения по член 51 от Регламент (ЕС) No 1151/2012, изменението в спецификацията следва да бъде одобрено,
 ПРИЕ НАСТОЯЩИЯ РЕГЛАМЕНТ:
 Член 1
 Одобрява се публикуваното в Официален вестник на Европейския съюз изменение в продуктовата спецификация на наименованието„Liquirizia di Calabria“ (ЗНП).
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 9 април 2019 година.
 За Комисията,
 от името на председателя,
 Phil HOGAN
 Член на Комисията
 (1) ОВ L 343, 14.12.2012 г., стр. 1.
 (2) Регламент за изпълнение (ЕС) No 1072/2011 на Комисията от 20 октомври 2011 г. за вписване на название в Регистъра на защитените наименования за произход и защитените географски указания [Liquirizia di Calabria (ЗНП)] (ОВ L 278, 25.10.2011 г., стр. 1).
 (3) Регламент за изпълнение (ЕС) 1403/2013 на Комисията от 19 декември 2013 г. за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [Liquirizia di Calabria (ЗНП)] (ОВ L 349, 21.12.2013 г., стр. 86).
 (4) ОВ C 449, 13.12.2018 г., стр. 28.
 